[pic] | COMISIA COMUNITĂŢILOR EUROPENE |

Bruxelles, 13.9.2007

COM(2007) 522 final

Propunere de

DECIZIE A CONSILIULUI

privind poziţia care trebuie adoptată de Comunitate în cadrul Comitetului interimar CE-Muntenegru privind regulamentul de procedură propriu, inclusiv mandatul şi structura subcomitetelor CE-Muntenegru

(prezentată de Comisie)

EXPUNERE DE MOTIVE

Este planificată semnarea unui acord de stabilizare şi asociere între (ASA) între Comunităţile Europene şi statele membre ale acestora, pe de o parte, şi Republica Muntenegru, pe de altă parte, la Luxemburg, la 15 octombrie 2007. El intră în vigoare în prima zi a celei de a doua luni următoare datei la care părţile îşi notifică reciproc îndeplinirea procedurilor de ratificare respective.

Acordul interimar (AI) între Comunitatea Europeană şi Republica Muntenegru, semnat la aceeaşi dată pentru a permite punerea în aplicare timpurie a dispoziţiilor privind comerţul şi aspectele legate de comerţ din Acordul de stabilizare şi asociere (ASA), va intra în vigoare în prima zi a celei de-a doua luni următoare datei la care părţile îşi notifică reciproc îndeplinirea procedurilor de ratificare respective.

Articolul 43 din AI instituie un Comitet interimar care va gestiona punerea în aplicare a acordului menţionat anterior. Comitetul trebuie să îşi stabilească – conform dispoziţiilor articolului 44 din AI – regulamentul de procedură. În scopul bunei funcţionări a comitetului, acest regulament de procedură ar trebui adoptat în cadrul primei reuniuni.

Propunerea de regulament de procedură specifică atribuţiile Comitetului interimar şi practicile care vor trebui urmate de acesta, în conformitate cu AI, şi iau în considerare, în special, faptul că prin acord a fost conferită comitetului autoritatea de a lua decizii. De asemenea, regulamentul de procedură creează subcomitete specifice, conform dispoziţiilor articolului 46 din AI. Comisia propune eficientizarea structurii subcomitetelor prin limitarea numărului acestora la cinci, care ar acoperi diferitele domenii astfel cum este indicat în anexa la prezenta expunere de motive. Domeniile din Acordul de stabilizare şi asociere care nu sunt cuprinse în AI vor continua să fie discutate în cadrul Dialogului permanent consolidat[1] până la intrarea în vigoare a Acordului de stabilizare şi asociere.

Poziţia care urmează să fie adoptată de către Comunitate în cadrul Comitetului interimar cu privire la adoptarea regulamentului de procedură al Comitetului interimar va fi stabilită de Consiliu la propunerea Comisiei.

În consecinţă, se propune aprobarea de către Consiliu a propunerii anexate.

ANEXă LA EXPUNEREA DE MOTIVE

CE - REPUBLICA MUNTENEGRU Acord interimar privind comerţul şi aspectele legate de comerţ Structura subcomitetelor |

Denumirea subcomitetului | Domenii | Trimiteri AI (ASA) |

Comerţ, industrie, drepturi vamale, fiscalitate şi cooperare cu alte ţări candidate | Libera circulaţie a mărfurilor | art. 3 (art. 18) |

Produse industriale | art. 4-8 (art. 19-23) |

Aspecte comerciale | art. 19-33 (art. 34-48) |

Fiscalitate | art. 22-23 (art. 37-38) |

Reguli de origine | art. 29 (art. 44), protocolul nr. 3 |

Asistenţă administrativă în domeniul vamal | art. 42 (art. 99), protocolul nr. 6 |

Cooperare cu alte ţări candidate | art. 53 (art.17) |

Agricultură şi pescuit | Produse agricole lato sensu | art. 9, 11(1),12(1), 16, 17 şi 20 [art. 24, 26(1), 27(1), 31, 32 şi 35] |

Produse agricole stricto sensu | art. 11(2)(3) şi 12(2) [art. 26(2)(3) şi 27(2)] |

Produse pescăreşti | art. 14 şi 15 (art. 29 şi 30) |

Produse agricole prelucrate | art. 10 (art. 25), protocolul nr. 1 |

Vin şi băuturi spirtoase | art. 13 (art. 28), protocolul nr. 2 |

Protecţia indicaţiilor geografice pentru produse agricole, pescăreşti şi alimentare altele decât vinul şi spirtoasele | art. 18 (art. 33) |

Piaţă internă şi concurenţă | Alte aspecte referitoare la Titlul III din AI | art. 36 şi 37 (art. 69 şi 71) |

Concurenţă | art. 38 şi 39 (art. 73 şi 74) |

Ajutor de stat acordat industriei siderurgice | art. 38(8) [art. 73(8), protocolul nr. 5] |

Proprietatea intelectuală, industrială şi comercială | art. 40 (art. 75) |

Achiziţii publice | art. 41 (art. 76) |

Aspecte economice şi financiare şi statistică | Circulaţia de capital şi plăţile | art. 35, 38 (7)(b) [art. 62, 73(7)(b)] |

Transport | Trafic de tranzit | art. 34 (61.1) protocolul nr. 4, art: 3 (a) şi (b) 11 (2), (3) şi (5) 19 (1) şi (2) 21 (1) şi (2)(d) |

Propunere de

DECIZIE A CONSILIULUI

privind poziţia care trebuie adoptată de Comunitate în cadrul Comitetului interimar CE-Muntenegru privind regulamentul de procedură propriu, inclusiv mandatul şi structura subcomitetelor CE-Muntenegru

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 300 alineatul (2) al doilea paragraf,

având în vedere propunerea Comisiei,

întrucât:

(1) Un Acord interimar privind comerţul şi aspectele legate de comerţ între Comunitatea Europeană, pe de o parte, şi Republica Muntenegru, pe de altă parte[2], (denumit în continuare „Acordul interimar”) semnat la …, a intrat în vigoare la …. .

(2) Articolul 43 al Acordului interimar prevede supervizarea aplicării şi punerii în practică a Acordului interimar de către Comitetul mixt instituit de Acord.

(3) Articolul 44 al doilea paragraf al Acordului interimar prevede stabilirea de către Comitetul mixt a regulamentului său de procedură.

(4) Articolul 46 din Acordul interimar prevede posibilitatea pentru Comitetul interimar de a decide instituirea unor subcomitete.

(5) Denumirea, compoziţia, mandatul şi structura subcomitetelor trebuie stabilite în regulamentul de procedură al Comitetului interimar.

(6) Comunitatea trebuie să determine poziţia care trebuie adoptată în cadrul Comitetului interimar cu privire la adoptarea regulamentului de procedură.

DECIDE:

Articol unic

Poziţia care trebuie adoptată de Comunitate în cadrul Comitetului interimar menţionat la articolul 43 din Acordul interimar privind comerţul şi aspectele legate de comerţ între Comunitatea Europeană, pe de o parte, şi Republica Muntenegru, pe de altă parte, se întemeiază pe proiectul de decizie a Comitetului interimar anexat la prezenta decizie.

Adoptată la Bruxelles,

Pentru Consiliu

Preşedintele

ANEXĂ

DECIZIA nr. 1/200.. a Comitetului interimar CE – Muntenegru

de la …

privind regulamentul de procedură propriu, inclusiv mandatul şistructura subcomitetelor CE-Muntenegru

COMITETUL INTERIMAR CE – MUNTENEGRU,

având în vedere Acordul interimar privind comerţul şi aspectele legate de comerţ între Comunitatea Europeană, pe de o parte, şi Republica Muntenegru, pe de altă parte (denumit în continuare „Acordul interimar”), care a fost semnat la …, în special articolul 44,

ADOPTĂ PREZENTA DECIZIE:

Articolul 1 Preşedinţie

Preşedinţia Comitetului interimar este deţinută prin rotaţie, pe perioade de 12 luni, de către un reprezentant al Comisiei Comunităţilor Europene, în numele Comunităţii Europene, denumită în continuare „Comunitatea”, şi de un reprezentant al guvernului Republicii Muntenegru. Cu toate acestea, prima perioadă începe la data primei reuniuni a Consiliului interimar şi se încheie la 31 decembrie, în acelaşi an.

Articolul 2Reuniuni

Comitetul interimar se reuneşte periodic, o dată pe an, la Bruxelles sau Podgorica conform celor convenite de ambele părţi. Se pot convoca reuniuni speciale ale Comitetului interimar, de comun acord, la solicitarea oricărei părţi.

Reuniunile sunt convocate de preşedinte.

În lipsa unor dispoziţii contrare, reuniunile Comitetului interimar nu sunt publice.

Articolul 3 Delegaţii

Înaintea fiecărei reuniuni, preşedintele este informat în legătură cu componenţa prevăzută a delegaţiilor celor două părţi.

Un reprezentant al Băncii Europene de Investiţii (BEI) poate să participe în calitate de observator la reuniunile Comitetului interimar, în cazul în care pe ordinea de zi figurează aspecte care privesc BEI.

Comitetul interimar poate invita persoane care nu sunt membre să participe la reuniunile sale pentru a furniza informaţii legate de anumite subiecte.

Statele membre ale Comunităţii sunt informate despre reuniunile Comitetului interimar.

Articolul 4Secretariat

Un funcţionar al Comisiei Comunităţilor Europene şi un funcţionar al Republicii Muntenegru exercită în comun funcţiile de secretari ai Comitetului interimar.

Articolul 5Corespondenţă

Toată corespondenţa destinată preşedintelui Comitetului interimar sau provenind de la acesta este trimisă celor doi secretari. Cei doi secretari asigură transmiterea corespondenţei, atunci când este cazul, reprezentanţilor lor respectivi din cadrul Comitetului interimar.

Articolul 6Ordinea de zi a reuniunilor

(1) Preşedintele şi secretarii stabilesc ordinea de zi provizorie a fiecărei reuniuni nu mai târziu de 15 zile lucrătoare înaintea începutului reuniunii.

Ordinea de zi provizorie include toate punctele pentru care s-a primit o cerere de includere de către secretari cel târziu cu 21 de zile lucrătoare înainte de începutul reuniunii, neputând fi incluse puncte pe ordinea de zi provizorie decât în cazul în care documentele aferente nu au fost trimise secretarilor până cel mai târziu la data trimiterii ordinii de zi respective.

Ordinea de zi este adoptată de Comitetul interimar la începutul fiecărei reuniuni. În cazul în care ambele părţi sunt de acord, pe ordinea de zi se pot include şi alte puncte decât cele care apar pe ordinea de zi provizorie.

(2) Preşedintele poate, cu acordul celor două părţi, să reducă termenele specificate la alineatul (1) pentru a ţine cont de exigenţele unui caz particular.

Articolul 7Procesul-verbal

Partea care organizează reuniunea redactează proiectul de proces-verbal al fiecărei reuniuni a Comitetului interimar. Proiectul de proces-verbal menţionează deciziile luate, recomandările făcute şi concluziile adoptate. În termen de două luni de la încheierea reuniunii, proiectul de proces-verbal este înaintat pentru aprobare Comitetului interimar. În momentul în care este aprobat, procesul-verbal este semnat de preşedinte şi de cei doi secretari, iar un exemplar original este păstrat de fiecare parte. O copie a procesului-verbal este trimisă fiecăruia dintre destinatarii menţionaţi la articolul 5 din prezenta decizie.

Articolul 8Deliberări

Comitetul interimar ia decizii şi formulează recomandări, elaborate de comun acord între părţi.

Între reuniuni, în cazul în care cele două părţi sunt de acord, Comitetul interimar poate lua decizii şi face recomandări prin procedură scrisă.

Deciziile şi recomandările Comitetului interimar, în conformitate cu articolul 45 din Acordul interimar, poartă titlul de „decizie”, respectiv „recomandare”, urmat de un număr de ordine, data adoptării şi o descriere a subiectului acestora.

Deciziile şi recomandările Comitetului interimar sunt semnate de preşedinte şi autentificate de cei doi secretari.

Deciziile adoptate de Comitetul interimar sunt publicate de către părţi în publicaţiile lor oficiale respective. Fiecare parte poate decide asupra publicării oricărui alt act adoptat de Comitetul interimar.

Articolul 9Limbi

Limbile oficiale ale Comitetului interimar sunt limbile oficiale ale celor două părţi.

În lipsa unor dispoziţii contrare, Comitetul interimar deliberează pe baza documentaţiei pregătite în aceste limbi.

Articolul 10Cheltuieli

Comunitatea şi Republica Muntenegru acoperă fiecare cheltuielile ocazionate de participarea lor la reuniunile Comitetului interimar şi ale subcomitetelor, atât în ceea ce priveşte cheltuielile de personal, de deplasare şi de şedere, cât şi costurile legate de poştă şi telecomunicaţii.

Costurile legate de serviciile de interpretare, traducere şi reproducere a documentelor în cadrul reuniunilor, precum şi oricare alte cheltuieli legate de organizarea materială a reuniunilor sunt suportate de partea care organizează reuniunile.

Articolul 11Subcomitete

Mandatul şi structura subcomitetelor instituite pentru a sprijini Comitetul interimar în îndeplinirea atribuţiilor sale sunt prevăzute în anexa la prezenta decizie.

Subcomitetele sunt compuse din reprezentanţi ai ambelor părţi. Acestea sunt prezidate prin rotaţie de cele două părţi, în conformitate cu articolul 1.

Subcomitetele funcţionează sub autoritatea Comitetului interimar, în faţa căruia raportează în urma fiecărei reuniuni a acestora. Subcomitetele nu iau decizii, însă pot face recomandări Comitetului interimar.

Comitetul interimar poate decide desfiinţarea oricăruia dintre subcomitetele existente, modificarea mandatului acestora sau instituirea unor subcomitete noi care să îl sprijine în îndeplinirea atribuţiilor sale.

Întocmită la …, la …

Pentru Comitetul interimar

Preşedintele

ANEXĂ

Mandatul şi structura subcomitetelor CE-Muntenegru

1. Compoziţia şi preşedinţia

În conformitate cu articolul 11 al doilea paragraf din regulamentul de procedură, subcomitetele sunt compuse din reprezentanţi ai Comisiei Europene şi din reprezentanţi ai guvernului Republicii Muntenegru (denumită în continuare „Muntenegru”). Acestea sunt prezidate prin rotaţie de cele două părţi, în conformitate cu articolul 1 din regulamentul de procedură. Statele membre sunt informate în legătură cu reuniunile subcomitetelor.

2. Secretariat

Un funcţionar al Comisiei Europene şi un funcţionar al guvernului din Muntenegru exercită în comun funcţiile de secretari ai fiecărui subcomitet.

Toate comunicările privind subcomitetele sunt înaintate secretarilor subcomitetelor respective.

3. Reuniuni

Subcomitetele se reunesc periodic, o dată pe an şi ori de câte ori este necesar, cu acordul ambelor părţi. Locul şi data fiecărei reuniuni a unui subcomitet se stabilesc de comun acord de către ambele părţi.

În cazul în care ambele părţi sunt de acord, subcomitetele pot invita experţi la reuniunile lor pentru a furniza informaţiile specifice solicitate.

4. Obiectul

Subcomitetele discută aspectele în funcţie de structura multidisciplinară a subcomitetelor, indicată mai jos. Punerea în aplicare a Acordului interimar şi a parteneriatului european, pregătirea pentru punerea în aplicare a Acordului de stabilizare şi asociere, precum şi progresele privind apropierea, punerea în practică şi aplicarea legislaţiei sunt evaluate în toate domeniile relevante. Subcomitetele examinează toate problemele care pot să apară în domeniile lor de competenţă şi sugerează măsuri posibile.

Subcomitetele servesc de asemenea drept cadru de discuţie pentru noi clarificări ale acquis -ului comunitar şi de evaluare a progreselor realizate de Muntenegru în alinierea la acquis , conform angajamentelor asumate în Acordul interimar.

5. Procesul-verbal

Un proiect de proces-verbal al fiecărei reuniuni a subcomitetelor este realizat în termen de două luni de la încheierea reuniunii. După aprobarea de către ambele părţi, o copie a procesului-verbal este transmisă secretarilor Comitetului interimar de către secretarii subcomitetelor.

6. Publicitatea

În lipsa unor dispoziţii contrare, reuniunile subcomitetelor nu sunt publice.

7. Structura subcomitetelor

1) Subcomitetul pentru comerţ, industrie, drepturi vamale, fiscalitate şi cooperare cu alte ţări candidate (AI, art. 3, 4-8, 19-33, 42, 53),

2) Subcomitetul pentru agricultură şi pescuit [art. 9, 11(2)(3), 10, 13, 12(2), 14, 15, 18],

3) Subcomitetul pentru piaţa internă şi concurenţă (AI, art. 36, 37, 38 cu protocolul nr. 5, 39, 40, 41),

4) Subcomitetul pentru aspecte economice şi financiare şi statistică [AI, art. 35, 38 (7)(b)],

5) Subcomitetul pentru transport [AI art. 34, protocolul nr. 4 art. 3 (a) şi (b), 11 (2), 3] şi (5), 19 (1) şi (2), 21 (1) şi (2)(d)

[1] Descrise în Comunicarea Comisiei privind nivelul de pregătire al Serbiei şi Muntenegrului pentru negocierea unui Acord de stabilizare şi asociere cu Uniunea Europeană, COM(2005)476 final.

[2] JO L ….., …….2007, p. ….